b'\n_START_ARTICLE_\nValentin Krisper (odvetnik)\n_START_SECTION_\n\xc5\xbdivljenje in delo\n_START_PARAGRAPH_\nRodil se je indrustrijalcema Valentinu Krisperju in Ernestini \xc4\x8ce\xc5\xa1kovi v Ljubljani. Osnovno \xc5\xa1olo in gimnazijo je kon\xc4\x8dal v Ljubljani, potem pa je \xc5\xa1tudiral pravo na Dunajski univerzi, kjer je leta 1884 promoviral iz prava. Nato je nekaj \xc4\x8dasa \xc5\xbeivel v Parizu in Dunaju. Leta 1890 odpr odvetni\xc5\xa1ko pisarno v Ljubljani. Z Danilom Majaronom je ustanovil dru\xc5\xa1tvo Pravnik in bil od leta 1893 do 1895 predsednik dru\xc5\xa1tva. Proti koncu stoletja je bil ob\xc4\x8dinski svetnik v Ljubljani, kjer se je zavzemal za temeljito obnovo Ljubljane po potresu leta 1895. Leta 1905 je z Ubaldom Trnkozyjem in Vinkom Gregori\xc4\x8dem ustanovil De\xc5\xbeelno zvezo za tujski promet na Kranjskem, vodil je pripravljalna dela za udele\xc5\xbebo Kranjske na rastavah v Londonu in na mednarodni rastavi za tujski promet v Berlinu leta 1911. Kot stalni delegat je zastopal zvezo na centralnih konferencah avstrijskih de\xc5\xbeelnih zvez. Po prvi svetovni vojni je odvetni\xc5\xa1tvo opustin in leta 1926 postal svetovalec pri Jugoslovanskem generalnem komiserjatu za tujski promet in turistiko. Bil je tudi upravni svetnik hotelske delni\xc5\xa1ke dru\xc5\xbebe Triglav. Istega leta je izdal skupaj s Francetom Staletom ilustrirano propagandno knjigo Ljubljana, glavno mesto Slovencev v slovenskem, srbohrva\xc5\xa1kem, francoskem in nem\xc5\xa1kem jeziku, izdal \xc5\xa1e je tuni nekaj turisti\xc4\x8dnih vodnikov.'